KBUILDSYCOCA6(8)

NOM
kbuildsycoca6 - Refà el cau de la Configuració del sistema per als fitxers d'escriptori en KService

SINOPSI

kbuildsycoca6 [OPCIONS...]

DESCRIPCIÓ

kbuildsycoca6 construïx el cau binari de les dades emmagatzemades en els fitxers .desktop, .xml i tipus MIME que l'entorn de treball KService utilitza per a trobar connectors, aplicacions i altres serveis.

La biblioteca KService utilitza esta base de dades per a proporcionar de manera eficient la informació requerida.

Normalment, els usuaris no necessitaran executar esta aplicació directament. KService l'executarà si cal, cada vegada que algun dels fitxers canvie les dades guardades en la memòria cau.

OPCIONS

--global
    Ignora els fitxers definits per l'usuari (en XDG_DATA_HOME). Actualment, açò només està suportat en sistemes UNIX®.

--noincremental
    En lloc d'utilitzar la memòria cau existent i només actualitzar la informació que ha canviat o que ha sigut afegida, començarà amb una memòria cau buida. S'ignorarà si s'establix l'opció --global.

--menutest
    Prova la generació de la base de dades del menú d'aplicacions. En realitat no construïx la memòria cau.

--testmode
    Utilitza el «mode de prova» QStandardPaths per a evitar interferir amb les dades de l'usuari. Açò és per a ús amb les proves unitàries.

--track ID-menú
    Seguix un identificador de menú per a la depuració.

--author
    Mostra la informació sobre l'autoria.

--license
    Mostra la informació sobre la llicència.

-h, --help
    Mostra un text breu d'ajuda.

-v, --version
    Mostra la informació sobre la versió.

FITXERS

cachedir/ksycoca6_[idioma]_[sha1-dels-dirs]
    La memòria cau de KService generada per kbuildsycoca6. Sobre els sistemes UNIX®, el directori_cau sol ser XDG_CACHE_HOME.

VEGEU TAMBÉ

kded5(8), kdeinit5(8)

ERRORS

Utilitzeu el Seguidor d'errors de KDE[1] (escriviu-hi en anglés) per a informar dels errors.

AUTORS

Lanx, Darian <content@openprojects.net>
    Va escriure la documentació original.

Merry, Alex <alexmerry@kde.org>
    Ha actualitzat la documentació al Frameworks 5 de KDE.

NOTES

1.  Seguidor d'errors de KDE
    https://bugs.kde.org